Weight Loss : अगर आप अपना वजन कम करना चाहते हैं और इसके लिए कारगर उपाय तलाश रहे हैं, तो यहां हम आपको बताने जा रहे हैं, ऐसे तरीके जो तेजी से वजन घटाने में आपके लिए मददगार हो सकते हैं.
आजकल के बिजी शेड्यूल के बीच लोग अनाप-शनाप चीजों को खाकर अपना पेट भर लेते हैं क्योंकि प्रॉपर डाइट फॉलो करने का उनके पास समय ही नहीं होता. बाजार की पैकेटबंद चीजों, जंक फूड, फास्ट फूड या बाजार में बिकने वाली अन्य चीजों को ज्यादा खाने से तेजी से वजन बढ़ जाता है. वजन बढ़ने से तमाम बीमारियां भी समय से पहले शरीर को घेरना शुरू कर देती हैं. आज के समय में एक बार अगर किसी का वजन बढ़ जाए तो उसे कम करना बहुत मुश्किल होता है क्योंकि उसके पास इतना समय ही नहीं होता, कि वो इसके लिए लंबे समय तक वर्कआउट कर पाए. ऐसे में उन्हें वो विकल्प चाहिए होते हैं, जिसमें ज्यादा समय भी न खर्च हो और वजन भी कम हो जाए. अगर आप भी वेट लॉस के लिए ऐसे ऑप्शंस तलाश रहे हैं, तो यहां जानिए उन तीन चीजों के बारे में जिन्हें डाइट में शामिल करके आप अपना वजन तेजी से कम कर सकते हैं.
वजन घटाने के लिहाज से मेथी का चूर्ण काफी फायदेमंद माना जाता है. आप रोजाना सुबह उठने के बाद खाली पेट मेथी के चूर्ण का सेवन गुनगुने पानी के साथ करें. इससे आपके शरीर का फैट तेजी से बर्न होगा. लेकिन इस चूर्ण को लेने के बाद करीब एक घंटे तक कोई अन्य चीज न खाएं. अगर आपको इसका चूर्ण खाने में परेशानी है, तो आप एक चम्मच मेथी को पानी में भिगोएं और रोजाना सुबह उठकर इस पानी को गुनगुना करके पीएं. इससे भी आपको काफी लाभ मिलेगा.
वजन कम करने के लिहाज से त्रिफला को भी काफी अच्छा माना जाता है. ये आपकी स्किन और शरीर को भी डिटॉक्सीफाई करने का काम करता है. आप रोजाना रात को खाना खाने के आधा घंटे बाद त्रिफला को गुनगुने पानी से लें. अगर आप रात में दूध पीते हैं, तो त्रिफला न लें. फिर इसे सुबह के समय भी गुनगुने पानी के साथ ले सकते हैं. लेकिन इसे भी लेने के बाद एक घंटे तक कोई अन्य चीज न लें. ये आपके वजन को नियंत्रित करने के साथ पेट और स्किन दोनों को बेहतर करेगा.
आप धनिया का पानी लेकर भी अपने वजन को कम कर सकते हैं. इसके लिए रात में धनिया के एक से डेढ़ चम्मच बीज एक गिलास पानी में भिगो दें. सुबह इस पानी को थोड़ा गुनगुना करें और छानकर पी लें. इस पानी को रोजाना लेने से भी आपका वजन तेजी से घट सकता है. लेकिन पानी पीने के आधे घंटे बाद तक कोई अन्य चीज न लें.
- वजन कम करना चाहते हैं तो सबसे पहले बाहरी फूड से दूरी बनाएं. नियमित रूप से घर का बना हुआ खाना खाएं, जिसमें कम चिकनाई हो.
- अपने खाने को समय से खाएं. ब्रेकफास्ट में स्प्राउट्स, इडली, उत्तपम, पोहा, उपमा आदि हेल्दी चीजें खाएं. लंच भर पेट खाएं और डिनर हल्का करें. डिनर में लौकी, तोरई आदि पानीदार सब्जियों को खाएं.
- अगर आप एक्सरसाइज के लिए समय नहीं निकाल सकते तो कुछ समय वॉक के लिए निकालें. वर्कप्लेस से लौटते समय आप कुछ देर पैदल चल सकते हैं, या रात में खाना खाने के बाद करीब आधा घंटे टहलें.
- भरपूर मात्रा में पानी और अन्य लिक्विड डाइट लें. इसके अलावा चाय को ग्रीन टी से रिप्लेस करें. चीनी को जहां तक संभव हो, अवॉयड करें.
(इस लेख में दी गई जानकारियां सामान्य मान्यताओं पर आधारित हैं. TV9 Hindi इनकी पुष्टि नहीं करता है. किसी विशेषज्ञ से सलाह लेने के बाद ही इस पर अमल करें.)

Weight Loss : अगर आप अपना वजन कम करना चाहते हैं और इसके लिए कारगर उपाय तलाश रहे हैं, तो यहां हम आपको बताने जा रहे हैं, ऐसे तरीके जो तेजी से वजन घटाने में आपके लिए मददगार हो सकते हैं. आजकल के बिजी शेड्यूल के बीच लोग अनाप-शनाप चीजों को खाकर अपना पेट भर लेते हैं क्योंकि प्रॉपर डाइट फॉलो करने का उनके पास समय ही नहीं होता. बाजार की पैकेटबंद चीजों, जंक फूड, फास्ट फूड या बाजार में बिकने वाली अन्य चीजों को ज्यादा खाने से तेजी से वजन बढ़ जाता है. वजन बढ़ने से तमाम बीमारियां भी समय से पहले शरीर को घेरना शुरू कर देती हैं. आज के समय में एक बार अगर किसी का वजन बढ़ जाए तो उसे कम करना बहुत मुश्किल होता है क्योंकि उसके पास इतना समय ही नहीं होता, कि वो इसके लिए लंबे समय तक वर्कआउट कर पाए. ऐसे में उन्हें वो विकल्प चाहिए होते हैं, जिसमें ज्यादा समय भी न खर्च हो और वजन भी कम हो जाए. अगर आप भी वेट लॉस के लिए ऐसे ऑप्शंस तलाश रहे हैं, तो यहां जानिए उन तीन चीजों के बारे में जिन्हें डाइट में शामिल करके आप अपना वजन तेजी से कम कर सकते हैं. वजन घटाने के लिहाज से मेथी का चूर्ण काफी फायदेमंद माना जाता है. आप रोजाना सुबह उठने के बाद खाली पेट मेथी के चूर्ण का सेवन गुनगुने पानी के साथ करें. इससे आपके शरीर का फैट तेजी से बर्न होगा. लेकिन इस चूर्ण को लेने के बाद करीब एक घंटे तक कोई अन्य चीज न खाएं. अगर आपको इसका चूर्ण खाने में परेशानी है, तो आप एक चम्मच मेथी को पानी में भिगोएं और रोजाना सुबह उठकर इस पानी को गुनगुना करके पीएं. इससे भी आपको काफी लाभ मिलेगा. वजन कम करने के लिहाज से त्रिफला को भी काफी अच्छा माना जाता है. ये आपकी स्किन और शरीर को भी डिटॉक्सीफाई करने का काम करता है. आप रोजाना रात को खाना खाने के आधा घंटे बाद त्रिफला को गुनगुने पानी से लें. अगर आप रात में दूध पीते हैं, तो त्रिफला न लें. फिर इसे सुबह के समय भी गुनगुने पानी के साथ ले सकते हैं. लेकिन इसे भी लेने के बाद एक घंटे तक कोई अन्य चीज न लें. ये आपके वजन को नियंत्रित करने के साथ पेट और स्किन दोनों को बेहतर करेगा. आप धनिया का पानी लेकर भी अपने वजन को कम कर सकते हैं. इसके लिए रात में धनिया के एक से डेढ़ चम्मच बीज एक गिलास पानी में भिगो दें. सुबह इस पानी को थोड़ा गुनगुना करें और छानकर पी लें. इस पानी को रोजाना लेने से भी आपका वजन तेजी से घट सकता है. लेकिन पानी पीने के आधे घंटे बाद तक कोई अन्य चीज न लें. - वजन कम करना चाहते हैं तो सबसे पहले बाहरी फूड से दूरी बनाएं. नियमित रूप से घर का बना हुआ खाना खाएं, जिसमें कम चिकनाई हो. - अपने खाने को समय से खाएं. ब्रेकफास्ट में स्प्राउट्स, इडली, उत्तपम, पोहा, उपमा आदि हेल्दी चीजें खाएं. लंच भर पेट खाएं और डिनर हल्का करें. डिनर में लौकी, तोरई आदि पानीदार सब्जियों को खाएं. - अगर आप एक्सरसाइज के लिए समय नहीं निकाल सकते तो कुछ समय वॉक के लिए निकालें. वर्कप्लेस से लौटते समय आप कुछ देर पैदल चल सकते हैं, या रात में खाना खाने के बाद करीब आधा घंटे टहलें. - भरपूर मात्रा में पानी और अन्य लिक्विड डाइट लें. इसके अलावा चाय को ग्रीन टी से रिप्लेस करें. चीनी को जहां तक संभव हो, अवॉयड करें.